Diari Oficial de la Generalitat Valenciana


Sumari del DOGV 9436, del 27-09-2022 (2022/8461)

ACORD de 16 de setembre de 2022, del Consell, pel qual s'autoritza incrementar el límit per a comprometre despeses pluriennals amb càrrec a les línies de subvenció S1751 «Pla de recuperació d'habitatges amb finalitats socials. Pla Recuperem Llars» i S1754 «Pla Conviure» ambdues del capítol 7 del rograma 431.50 Qualitat i Rehabilitació de la Vicepresidència Segona i Conselleria d'Habitatge i Arquitectura Bioclimàtica (VL 14.002/22-018).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9436

Data del DOGV
:   27-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8461


Data del document
:   16-09-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de setembre de 2022, del Consell, pel qual s'autoritza incrementar el límit per a comprometre despeses pluriennals amb càrrec a les línies de subvenció S1751 «Pla de recuperació d'habitatges amb finalitats socials. Pla Recuperem Llars» i S1754 «Pla Conviure» ambdues del capítol 7 del rograma 431.50 Qualitat i Rehabilitació de la Vicepresidència Segona i Conselleria d'Habitatge i Arquitectura Bioclimàtica (VL 14.002/22-018). [2022/8461]  
  
  
El pressupost de la Vicepresidència Segona i Conselleria d'Habitatge i Arquitectura Bioclimàtica, per a l'any 2022, inclou en el capítol 7, annex de transferències i subvencions de capital del programa 431.50 Qualitat i Rehabilitació, les línies de subvenció de concurrència competitiva S1751 «Pla de recuperació d'habitatges amb finalitats socials. Pla Recuperem Llars» i S1754 «Pla Conviure», amb dotacions inicials de 3.465.710 i 7.318.180 euros respectivament. Totes dues línies han sigut convocades per a aquest exercici, per les ordres 2/2022 i 1/2022 d'aquesta Vicepresidència de data de 17 de gener, en les quals s'estableixen les bases reguladores i es convoquen per a l'exercici 2022 per imports màxims de 5.000.000 i 6.464.350 respectivament, i tenint en compte dels terminis d'execució i la diversitat temporal de les actuacions subvencionables, l'abonament de les ajudes se subjectarà a una execució pressupostària desenvolupada en successives anualitats, que segons consta en les convocatòries seran  
  
 Exercici línia S1751 línia S1754  
2022 1.500.000,00 1.939.350,00  
2023 1.000.000,07 880.701,00  
1818 879.776,09 437.874,00  
2025 1.600.000,00 0,00  
2026 3.500.000,00  
Total 5.000.000,00 6.464.350,00  
  
  
Una vegada finalitzat el termini de presentació de sol·licituds, les dotacions pressupostàries inicials no són suficients per a donar cabuda a totes aquelles que, complint els requisits per a obtindre les ajudes, es quedarien fora de rebre-les per falta de pressupost, per la qual cosa es proposa incrementar les seues dotacions, atés que totes dues convocatòries contemplen la possibilitat que aquestes quanties s'incrementen en el cas que es complisca algun dels supòsits previstos en l'article 58 del Reglament de la Llei 38/2003, general de subvencions, i amb el que es disposa en l'article 11 del Decret 77/2019, del Consell, sense necessitat d'una nova convocatòria.  
D'altra banda, s'ha analitzat l'evolució de les obres finançades amb les ajudes concedides en l'exercici 2021 per a totes dues línies i s'ha previst reajustar les seues anualitats per a ajustar-les a l'execució real de les obres.  
Considerant els imports que resulten els reajustaments citats i de l'ampliació en les convocatòries 2022 per a exercicis futurs, juntament amb la despesa ja compromesa, resulta necessari incrementar el límit quantitatiu previst en l'article 40.3 de la Llei 1/2015, d'Hisenda Pública, del Sector Públic Instrumental i Subvencions, en las línias de subvenció S1751 «Pla de recuperació d'habitatges amb finalitats socials. Pla Recuperem LLars» i S1754 «Pla Conviure», del capítol 7 del programa 431.50 Qualitat i Rehabilitació per a les anualitats 2023, 2024 y 2025  
  
A aquest efecte i en virtut del que es disposa en l'article 40.4 de la Llei 1/2015, d'Hisenda Pública, del Sector Públic Instrumental i de Subvencions, el Consell, a proposta de la Conselleria d'Hisenda i Model Econòmic, adopta el següent  
  
  
Acord  
  
  
Primer i únic  
Autoritzar l'ampliació del límit quantitatiu que fixa l'article 40.3 de la Llei 1/2015, d'Hisenda Pública, del Sector Públic Instrumental i de Subvencions, per assumir compromisos de despesa en el període 2023-2025, amb càrrec a les línies de subvenció de concurrència competitiva S1751 «Pla de recuperació d'habitatges amb finalitats socials. Pla Recuperem Llars» i S1754 «Pla Conviure», totes dues del capítol 7 del programa 431.50 Qualitat i Rehabilitació, d'acord amb el següent detall:  
  
  
Línia S1751 Pla de recuperació d'habitatges amb finalitats socials. Pla Recuperem Llars  
  
Exercici Límit actual Límit modificat  
2023 2.425.997,00 3.310.000,00  
2024 2.079.426,00 6.050.000,00  
2025 1.732.855,00 2.225.000,00  
  
  
  
Línia S1754. Pla Conviure  
  
Exercici Límit actual Límit modificat  
2023 2.425.997,00 3.310.000,00  
2024 2.079.426,00 6.050.000,00  
2025 1.732.855,00 2.225.000,00  
  
  
  
València, 16 de setembre de 2022  
  
La consellera secretària del Consell  
AITANA MAS MAS